उपासना ने शेयर किया सेरेमनी का वीडियो, सेलेब्स ने दी बधाई
South Superstar Ram Charan's Wife Upasana Konidela Baby Shower Held In Dubai. राम चरण की पत्नी उपासना ने हाल ही में बुधवार को अपने बेबी शॉवर का वीडियो शेयर किया है।  इस दौरान कपल बेहद रोमांटिक अंदाज में ट्विनिंग करता नजर आया
राम चरण की पत्नी उपासना ने हाल ही में बुधवार को अपने बेबी शॉवर का वीडियो शेयर किया है। इस दौरान कपल बेहद रोमांटिक अंदाज में ट्विनिंग करता नजर आ रहा है। बेबी शॉवर सेरेमनी में जहां उपासना ने व्हाइट गाउन स्टाइल किया था, तो वहीं राम चरण व्हाइट शर्ट-पैंट पहनी।
टेडी थीम का केक, व्हाइट थीम डेकोरेशन 
उपासना की यह बेबी शॉवर सेरेमनी दुबई में रखी गई थी जो कि व्हाइट थीम पर बेस्ड थी। वहीं, केक टेडी बियर थीम का था। वीडियो में राम चरण और उपासना बीच किनारे बेहद रोमांटिक पोज देते हुए नजर आ रहे हैं।
उपासना ने बहनों को कहा शुक्रिया
वीडियो में बेबी शॉवर के कई खास मोमेंट्स शामिल हैं। उपासना ने लिखा- ‘सभी के प्यार के लिए बहुत आभारी हूं। मेरी प्यारी बहन अनुष्पाला और सिंदूरी रेड्डी को बेस्ट बेबी शॉवर अरेंज करने के लिए शुक्रिया।’
सेलेब्स और फैंस नेदी बधाई 
उपासना के पोस्ट पर कियारा आडवाणी ने रिएक्ट करते हुए बधाई दी है। वहीं, एक्ट्रेस सोनाली बेंद्रे ने पोस्ट में हार्ट इमोजी रिएक्ट किया है। इसके अलावा एक यूजर ने लिखा- ‘आपकी तस्वीरें बेहद खूबसूरत हैं, दोनों को बहुत-बहुत बधाई। राम चरण हमें आप और आपके परिवार के लिए बेहद खुशी हो रही है।’ दूसरे यूजर ने लिखा- ‘आप दोनों को बहुत-बहुत बधाई।’
दिसंबर 2022 में दी थी गुड न्यूज
उपासना-राम चरण ने दिसंबर 2022 में सोशल मीडिया पर पोस्ट शेयर करते हुए फैंस के साथ गुड न्यूज शेयर की थी। राम चरण ने लिखा था, 'श्री हनुमान जी के आशीर्वाद के साथ हमें ये बताते हुए खुशी हो रही है कि उपासना और मैं अपना पहला बच्चा एक्सपेक्ट कर रहे हैं।' दोनों शादी के 10 साल बाद पेरेंट्स बनने वाले हैं।